**Заданні**

**І этапа рэспубліканскай алімпіяды**

**11 клас**

*(максімальны бал 45)*

**Заданне 1.** Запішыце ў транскрыпцыі, як вымаўляецца прыназоўнік *пад* у наступных словазлучэннях.

*Максімальная колькасць балаў – 5 (1 бал – за кожны правільны запіс у транскрыпцыі).*

|  |  |
| --- | --- |
| **Словазлучэнне** | **Вымаўленне прыназоўніка *пад*** |
| 1) закаціўся пад стол | [ ] |
| 2) пад цёплай коўдрай | [ ] |
| 3) пад чырвонай хусткай | [ ] |
| 4) пад жоўтым капелюшом | [ ] |
| 5) схаваў пад цаглінай | [ ] |

**Заданне 2.**Перакладзіце на беларускую мовусловазлучэнні з рускім словам *речь.*

*Максімальная колькасць балаў – 5 (1 бал – за адзін з дакладна прыведзеных адпаведнікаў).*

|  |  |
| --- | --- |
| **Словазлучэнні на рускай мове** | **Адпаведнікі словазлучэнняў на беларускай мове** |
| 1) культура речи |  |
| 2) органы речи |  |
| 3) речевые ошибки |  |
| 4) исследование процесса речи |  |
| 5) речь на собрании |  |

**Заданне 3**.Падкрэсліце ў кожным радзе слова(ы) з арфаграфічнымі памылкамі.

*Максімальная колькасць балаў – 5 (1 бал – за кожнае падкрэсленае слова з арфаграфічнай памылкай).*

1) д’ябал, між’ярусны, Пракоф’еў, бар’ер, іньекцыя;

2) энтузіазм, спецыяльны, меліярацыя, дыалект, асацыяцыя;

3) радыёантэна, восьмігадовы, саракагоддзе, водасховішча.

**Заданне 4.**Падкрэсліце словы, у якіх адсутнічае прыстаўка.

*Максімальная колькасць балаў – 5 (1 бал – за кожнае* падкрэсленае слова, у якім адсутнічае прыстаўка).

Агарод, агурок, агучваць, адкладваць, адліга, адцяць, адчуваць, ажыць, ажына,азімыя.

**Заданне 5**. Запішыце фразеалагізмы з кампанентам *вецер*, якім адпавядаюць наступныя лексічныя значэнні.

*Максімальная колькасць балаў – 4 (1 бал – за кожны правільна ўказаны фразеалагізм).*

|  |  |
| --- | --- |
| **Значэнне фразеалагізма** | **Фразеалагізм** |
| 1) ‘у каго-небудзь няма грошай’ |  |
| 2) ‘хто-небудзь вельмі легкадумны, несур’ёзны’ |  |
| 3)‘назад не вернеш, не знойдзеш каго-небудзь; пра безнадзейныя пошукі каго-небудзь’ |  |
| 4) ‘рабіць што-небудзь сабе на шкоду’ |  |

**Заданне 6**.Пастаўце дзеясловы ў форме загаднага ладу адзіночнага і множнага ліку.

*Максімальная колькасць балаў – 5 (0,5 бала – за кожную правільную форму).*

Уз о р: спаць – спі, спіце.

|  |  |
| --- | --- |
| **Незначальная****форма дзеясловаў** | **Загадная форма дзеясловаў** |
| **Адзіночны лік** | **Множны лік** |
| 1) дбаць |  |  |
| 2) слаць |  |  |
| 3) віць |  |  |
| 4) заходзіць |  |  |
| 5) усаджвацца |  |  |

**Заданне 7.** Улічваючы граматычныя характарыстыкі часцін мовы, падкрэсліце “чацвёртае лішняе” ў кожным радзе слоў.

*Максімальная колькасць балаў – 4 (1 бал – за кожнае правільна падкрэсленае слова).*

1) Тарнада, сірока, івасі, пенальці;

2) дажджлівы, сакавіты, буланы, вяртлявы;

3) сам, ніхто, кожны, мой;

4) сустракацца, абувацца, цалавацца, абдымацца;

**Заданне 8.** Запоўніце пропускі ў наступных выказваннях.

*Максімальная колькасць балаў – 3 (1 бал – за кожнае правільна адноўленае слова).*

1) – творы старажытнай літаратуры, у якіх запіс дакладных звестак пра пэўныя падзеі, сведкам якіх быў летапісец, спалучаўся з літаратурна апрацаванымі паданнямі пра падзеі ранейшыя, мінулыя.

2) Шматзначны вобраз, від іншасказання, які асноўваецца на падабенстве ці агульнасці прадметаў, з’яў і заключаецца ва ўмоўным абазначэнні сутнасці якой-небудзь з’явы, у літаратуры называецца .

3) **–** урачысты, узнёслы верш у гонар нейкай з’явы, падзеі ці асобы.

**Заданне 9.** Па фактах біяграфіі, творах, некаторых характарыстыках “пазнайце” пісьменніка. Устанавіце адпаведнасць і запішыце адказ у форме “лічба – літара” (напрыклад, 6Е).

*Максімальная колькасць балаў – 6 (1 бал – за кожную правільна ўстаноўленую адпаведнасць).*

|  |  |
| --- | --- |
| **1.** Сын беззямельнага арандатара, затым – сам дробны арандатар, чорнарабочы бровара, бібліятэкар, супрацоўнік, а пасля і рэдактар адной з першых легальных беларускіх газет. | **А.** Алесь Бачыла |
| **2.** У Адэсе прайшло яго “першае маленства”. На пятым годзе жыцця апынуўся ў Беларусі, у вёсцы Загора. Гэта “другое маленства”, што ўвайшло ў памяць і ўразіла багаццем прыроды, яркасцю і арыгінальнасцю беларускіх народных святаў, звычаяў, прыгажосцю роднай мовы. | **Б.** Кандрат Крапіва |
| **3.** Толькі ў 1911 г., пасля заканчэння ніжагародскай гімназіі, лёс падараваў яму першую свядомую сустрэчу з роднай Беларуссю. | **В.** Янка Брыль |
| **4.** Майстар байкі, непераўзыдзены сатырык у паэзіі, прозе, драматургіі; яго слова ў навуцы таксама было важкім і значным, асабліва для свайго часу. | **Г.** Янка Купала |
| **5.** Стварыў “энцыклапедыю сялянскага жыцця”. | **Д.** Якуб Колас |
| **6.** Сюжэтнасць верша, напеўнасць радка далі магчымасць многія яго вершы пакласці на музыку (“Радзіма мая дарагая” і інш.). На беларускую мову перакладаў творы рускіх, украінскіх, латышскіх паэтаў, “Залаты ключык, або Прыгоды Бураціна” А. Талстога і інш. | **Е.** Максім Багдановіч |

**Заданне 10**.Вызначце вершаваны памер прыведзеных ніжэй радкоў. Назавіце аўтара і літаратурны твор, з якога ўзяты гэтыя радкі.

*Максімальная колькасць балаў – 3 (1 бал – за кожны правільны адказ).*

Песняй вясны лебядзінаю,

Скінуўшы зімнія чары,

Шэпчуцца явар з калінаю

Ў сумнай даліне над ярам.

**Аўтар твора:**

**Назва твора:**

**Вершаваны памер твора:**